


VZNESENÉ PRIPOMIENKY V RÁMCI PRIPOMIENKOVÉHO KONANIA
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 50/2011 Z. z. o vyšetrovaní námorných nehôd a námorných mimoriadnych udalostí v znení nariadenia vlády Slovenskej republiky č. 15/2019 Z. z.
LP/2026/530
Vysvetlivky k použitým skratkám v tabuľke:
O – obyčajná
Z – zásadná
Počet vznesených pripomienok, z toho zásadných: 	16/0
Počet vznesených hromadných pripomienok: 	0

Vznesené pripomienky
	Subjekt
	Typ
	Pripomienka

	MFSR
Ministerstvo financií Slovenskej republiky
	O
	Celému materiálu
Návrh je potrebné zosúladiť s prílohou č. 1 Legislatívnych pravidiel vlády SR (ďalej len „príloha LPV“) [napríklad v čl. I bode 1 vypustiť slová „a za slovo „udalosti2)“ sa vkladajú slová „(ďalej len „vyšetrovanie“)“, pretože v § 1 ods. 2 platného znenia nariadenia vlády je definovaný pojem „vyšetrovanie“ a podľa bodu 9.4 prílohy LPV nemožno pre základný pojem zavádzať legislatívnu skratku, v bode 3 vypustiť slová „vrátane poznámky pod čiarou k odkazu 7“ a na konci novelizačného bodu v súlade s bodom 38 prílohy LPV pripojiť túto vetu: „Poznámka pod čiarou k odkazu 7 sa vypúšťa.“, v bode 6 § 4 ods. 1 štvrtej vete slová „ktoré má“ nahradiť slovami „ktorými disponuje“, v bode 7 vypustiť slová „vrátane poznámok pod čiarou k odkazom 9 až 11“ a na konci novelizačného bodu v súlade s bodom 38 prílohy LPV pripojiť túto vetu: „Poznámky pod čiarou k odkazom 9 až 11 sa vypúšťajú.“, v bode 10 § 5 ods. 4 za slovo „priebežnej“ vložiť slovo „správy“, za „stručnej“ vložiť slovo „správy“ a za slovo „písomné“ vložiť slovo „záznamy“, v poznámke pod čiarou k odkazu 12 zoradiť jednotlivé citácie chronologicky v súlade s bodom 23.6 prílohy LPV a v citácii nariadenia (EÚ) 2016/679 slovo „Článok“ nariadiť slovom „Čl.“, v bode 17 § 9 ods. 2 za slovo „záverečnej“ (druhý výskyt) vložiť slovo „správy“, v bode 20 slová „bodka nahrádza bodkočiarkou a pripájajú sa“ nahradiť slovami „pripája bodkočiarka a“, za slovom „dňa“ vložiť slovo „námornej“ a za slovom „informácie“ vypustiť bodku].

	MPSVRSR
Ministerstvo práce, sociálnych vecí a rodiny Slovenskej republiky
	O
	K doložke vybraných vplyvov a sociálnym vplyvom
Odporúčame v bode 9 doložky vybraných vplyvov označiť sociálne vplyvy a bližšie ich zhodnotiť v analýze sociálnych vplyvov.
Odôvodnenie: Predložený návrh zakladá viaceré zmeny oproti doterajšiemu platnému stavu či už napríklad v § 5 ods. 4 - zvýšenie ochrany súkromia a ľudskej dôstojnosti svedkov a posádky, v § 5 ods. 2 - garantované zrýchlenie konania v záujme obetí a preživších alebo zmena v prílohe č. 2  - odstránenie právnej neistoty pozostalých pri uplatňovaní nárokov. Navrhované zmeny oproti doterajšiemu právnemu stavu posilňujú ochranu základných ľudských práv, zrýchľujú procesy vo vzťahu k občanom a precizujú právne definície 
pre poškodené osoby, čo odporúčame riadne označiť v doložke vybraných vplyvov a vypracovať analýzu sociálnych vplyvov predovšetkým v bode 4.2 (prístup k zdrojom, právam, tovarom a službám).

	NBÚ
Národný bezpečnostný úrad
	O
	K vlastnému materiálu – k čl. I
Novelizačný bod 3 odporúčame upraviť tak, aby navrhované legislatívne zmeny boli vyjadrené v jednotlivých samostatných novelizačných bodov, keďže v tomto prípade jednotlivé vypúšťané odseky nenasledujú v chronologickom poradí. Navrhovaná technika nie je síce zakázaná v zmysle Legislatívnych pravidiel vlády SR, avšak vzhľadom na charakter úpravy, je táto technika zmätočná a spôsobuje neprehľadnosť novelizácie právneho predpisu.
V novelizačnom bode 6 novej štvrtej vete odporúčame za slovo „potrebné“ vložiť čiarku z dôvodu gramatickej správnosti.
V novelizačnom bode 10 odporúčame v navrhovanom znení § 5 ods. 4 slovo „písomné“ nahradiť slovom „listinné“ alebo ustanovenie v tejto časti preformulovať iným vhodným spôsobom rešpektujúc, že písomná forma môže mať elektronickú podobu alebo listinnú podobu (§ 19 ods. 1 prvá veta Správneho poriadku), teda elektronický záznam je druhom písomného záznamu.
V novelizačnom bode 10 odporúčame upraviť poznámku pod čiarou k odkazu 12 tak, aby bola v súlade s bodom 23.6. prílohy č. 1 k Legislatívnym pravidlám vlády SR, a to aby jednotlivé citácie právnych predpisov boli usporiadané podľa stupňa právnej sily.
Odôvodnenie:
Legislatívno-technické pripomienky. Odôvodnenie je súčasťou pripomienky.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K tabuľke zhody návrhu nariadenia vlády so smernicou (EÚ) 2024/3017
1.	Pri preukazovaní transpozície čl. I bodu 1 smernice (EÚ) 2024/3017 (čl. 1 ods. 2 smernice 2009/18/ES v platnom znení) odporúčame v šiestom stĺpci tabuľky zhody doplniť znenie § 10 ods. 3 nariadenia vlády SR č. 50/2011 Z. z.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K tabuľke zhody návrhu nariadenia vlády so smernicou (EÚ) 2024/3017
2.	Pri preukazovaní čl. I bodu 5 smernice (EÚ) 2024/3017 (čl. 5 ods. 1 smernice 2009/18/ES v platnom znení) odporúčame v šiestom stĺpci tabuľky zhody znenie § 3 ods. 1 písm. a) nariadenia vlády SR č. 50/2011 Z. z. uvádzať v znení novelizačného bodu 22 návrhu nariadenia vlády.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K tabuľke zhody návrhu nariadenia vlády so smernicou (EÚ) 2024/3017
3.	Pri preukazovaní transpozície čl. I bodu 5 smernice (EÚ) 2024/3017 (čl. 5 ods. 4 a 5 smernice 2009/18/ES v platnom znení) žiadame v šiestom stĺpci tabuľky zhody znenie príslušných ustanovení nariadenia vlády SR č. 50/2011 Z. z. (§ 3 ods. 3, 5 a 6) uviesť v znení návrhu nariadenia vlády, najmä jeho čl. I bodov 3 až 5.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K tabuľke zhody návrhu nariadenia vlády so smernicou (EÚ) 2024/3017
4.	Pri preukazovaní transpozície čl. I bodu 5 smernice (EÚ) 2024/3017 (čl. 5 ods. 6 prvá a druhá veta smernice 2009/18/ES v platnom znení) žiadame v treťom stĺpci tabuľky zhody doplniť poznámku „N“, v siedmom stĺpci poznámku „Ú“ a v deviatom stĺpci „GP-N“, keďže ide o ustanovenie s bežnou transpozíciou.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K tabuľke zhody návrhu nariadenia vlády so smernicou (EÚ) 2024/3017
5.	Žiadame preukázať transpozíciu čl. I bodu 5 smernice (EÚ) 2024/3017 (čl. 5 ods. 7 smernice 2009/18/ES v platnom znení) do slovenského právneho poriadku, prípadne odôvodniť, prečo k transpozícii predmetného ustanovenia nedochádza.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K tabuľke zhody návrhu nariadenia vlády so smernicou (EÚ) 2024/3017
6.	Pri preukazovaní transpozície čl. I bodu 6 smernice (EÚ) 2024/3017 (čl. 7 ods. 1 tretí pododsek smernice 2009/18/ES v platnom znení) žiadame v tabuľke zhody doplniť v siedmom stĺpci poznámku „Ú“ a v deviatom stĺpci poznámku „GP-N“.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K tabuľke zhody návrhu nariadenia vlády so smernicou (EÚ) 2024/3017
7.	Pri preukazovaní transpozície čl. I bodu 7 smernice (EÚ) 2024/3017 (čl. 8 ods. 8 smernice 2009/18/ES v platnom znení) žiadame v tabuľke zhody doplniť ako transpozičné opatrenie aj ustanovenia čl. I bodu 13 a 22 návrhu nariadenia vlády, a teda navrhovanú úpravu § 6 ods. 1 písm. d) nariadenia vlády SR č. 50/2011 Z. z.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K tabuľke zhody návrhu nariadenia vlády so smernicou (EÚ) 2024/3017
8.	Pri preukazovaní transpozície čl. I bodu 7 smernice (EÚ) 2024/3017 (čl. 9 ods. 1 až 3 smernice 2009/18/ES v platnom znení) žiadame v šiestom stĺpci tabuľky zhody znenie ustanovenia čl. I bodu 11 (§ 5 ods. 5 prvá veta) návrhu nariadenia vlády upraviť tak, že sa slová „na účely na vyšetrovania“ nahradia slovami „na účely vyšetrovania“. Súčasne žiadame v šiestom stĺpci tabuľky zhody uviesť aj znenie poznámky pod čiarou k odkazu 13.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K tabuľke zhody návrhu nariadenia vlády so smernicou (EÚ) 2024/3017
9.	Pri preukazovaní transpozície čl. I bodu 10 smernice (EÚ) 2024/3017, t. j. čl. 13 psím. a) smernice 2009/18/ES v platnom znení, žiadame v siedmom stĺpci tabuľky zhody doplniť poznámku „Ú“ a v deviatom stĺpci doplniť poznámku „GP-N“.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K dôvodovej správe
1.	Vo všeobecnej časti dôvodovej správy odporúčame v zmysle bodu 62.10. prílohy č. 1 k Legislatívnym pravidlám vlády Slovenskej republiky doplniť publikačný zdroj smernice (EÚ) 2024/3017 nasledovne: „(Ú. v. EÚ L, 2024/3017, 6.12.2024)“ a následne je možné použiť skrátenú citáciu predmetnej smernice.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K dôvodovej správe
2.	V osobitnej časti dôvodovej správy odporúčame v časti k čl. I slová „K bodu 2 a 21“ nahradiť slovami „K bodu 2 a 22“, nakoľko novelizačný bod 22, predmetom ktorého je vypustenie slov „alebo odborná vyšetrovacia komisia“, svojim obsahom zodpovedá danému odôvodneniu.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K doložke vybraných vplyvov
1.	V bode 3 doložky vybraných vplyvov odporúčame použiť skrátenú citáciu smernice (EÚ) 2024/3017.

	OAPSVLÚVSR
Odbor aproximácie práva sekcie vládnej legislatívy Úradu vlády SR
	O
	K predkladacej správe
1.	V predkladacej správe odporúčame v zmysle bodu 62.10. prílohy č. 1 k Legislatívnym pravidlám vlády Slovenskej republiky doplniť publikačný zdroj smernice (EÚ) 2024/3017 nasledovne: „(Ú. v. EÚ L, 2024/3017, 6.12.2024)“.

	GPSR
Generálna prokuratúra Slovenskej republiky
	
	Odoslané bez pripomienok

	MHSR
Ministerstvo hospodárstva Slovenskej republiky
	
	Odoslané bez pripomienok

	MINCRS
Ministerstvo cestovného ruchu a športu Slovenskej republiky
	
	Odoslané bez pripomienok

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok

	MKSR
Ministerstvo kultúry Slovenskej republiky
	
	Odoslané bez pripomienok

	MOSR
Ministerstvo obrany Slovenskej republiky
	
	Odoslané bez pripomienok

	MPRVSR
Ministerstvo pôdohospodárstva a rozvoja vidieka Slovenskej republiky
	
	Odoslané bez pripomienok

	MSSR
Ministerstvo spravodlivosti Slovenskej republiky
	
	Odoslané bez pripomienok

	MVSR
Ministerstvo vnútra Slovenskej republiky
	
	Odoslané bez pripomienok

	MZSR
Ministerstvo zdravotníctva Slovenskej republiky
	
	Odoslané bez pripomienok

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok

	MŽPSR
Ministerstvo životného prostredia Slovenskej republiky
	
	Odoslané bez pripomienok

	NBS
Národná banka Slovenska
	
	Odoslané bez pripomienok

	PMÚSR
Protimonopolný úrad Slovenskej republiky
	
	Odoslané bez pripomienok

	ÚJDSR
Úrad jadrového dozoru Slovenskej republiky
	
	Odoslané bez pripomienok

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	
	Odoslané bez pripomienok

	ÚPVSR
Úrad priemyselného vlastníctva Slovenskej republiky
	
	Odoslané bez pripomienok

	ÚVO
Úrad pre verejné obstarávanie
	
	Odoslané bez pripomienok

	ŠÚSR
Štatistický úrad Slovenskej republiky
	
	Odoslané bez pripomienok



Vznesené hromadné pripomienky
	Subjekt
	Podporo-
vatelia
	Pripomienka

	K materiálu neboli pridané hromadné pripomienky.

